Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20303

3. FEJEZET - SZERVEZET 3.1 A nemzeti szervezet és az illetékes hatóság 3.1.1 A polgári repülő tevékenység jogellenes cselekményekkel szembeni védelme érdekében a szerződő állam a járatok biztonságát, menetrendszerűségét és hatékonyságát figyelembe vevő előírások, gyakorlatok és eljárások révén köteles írásba öntött nemzeti polgári repülésvédelmi programot kialakítani és a gyakorlatban megvalósítani. 3.1.2 A szerződő állam igazgatási rendszerében köteles kijelölni és az ICAO részére meghatározni a nemzeti repülésvédelmi program kidolgozásáért, bevezetéséért és fenntartásáért felelős illetékes hatóságot. 3.1.3 A szerződő állam köteles folyamatosan felülvizsgálni a saját területén fennálló veszély nagyságát és köteles irányelveket és eljárásokat kialakítani és életbe léptetni, hogy az illetékes nemzeti hatóságok által elvégzett védelmi kockázati felmérésre alapozva nemzeti repülésvédelmi programjának érintett részeit a helyzethez igazítsa. Megjegyzés. – A fenyegetettség felmérésének és a kockázat kezelésének módszereiről útmutató anyagot a Polgári Repülés Jogellenes Cselekményekkel szembeni Védelmezésének Védelmi Kézikönyve (Doc 8973 - Bizalmas) tartalmaz. 3.1.4 A szerződő állam az illetékes hatóságtól követelje meg, hogy a hivatalok, ügynökségek és egyéb állami szervezetek, repülőterek és légi-jármű üzemeltetők, valamint az állam nemzeti polgári repülésvédelmi programjának különféle szempontjaiért felelős egyéb intézményei között a feladatokat meghatározza és kiossza, továbbá közöttük az együttműködést összehangolja. 3.1.5. A szerződő állam hozzon létre nemzeti repülésvédelmi bizottságot, vagy hasonló testületet a védelmi tevékenység összehangolására a hivatalok, ügynökségek és egyéb állami szervezetek, repülőterek és légi-jármű üzemeltetők, valamint az állam nemzeti polgári repülésvédelmi programjának különféle szempontjainak bevezetéséért felelős, vagy azzal összefüggő egyéb intézményei között. 3.1.6 A szerződő állam illetékes hatóságától követelje meg, hogy az biztosítsa a nemzeti polgári repülésvédelmi terv különféle vonatkozásainak bevezetéséért felelős, vagy azokban érintett minden közösség személyzetére vonatkozó nemzeti kiképző terv kidolgozását és bevezetését. E kiképző program kialakítása révén biztosítsa a nemzeti polgári repülésvédelmi terv hatékonyságát. 3.1.7 Ajánlás. – A szerződő állam biztosítsa, hogy a kiképző személyek és a kiképző programok teljesítsék az illetékes hatóság által előírt szabványokat. 3.1.8 A szerződő állam köteles gondoskodni róla, hogy az illetékes hatósága a nemzetközi polgári repülést szolgáló repülőtereik mindegyikén intézkedjen a repülésvédelmi szolgálatok által igényelt kiszolgálói erőforrások és létesítmények rendelkezésre állásáról. 3.1.9 A szerződő állam a repülőterei részére, illetve a felségterületére üzemelő légi-jármű üzemeltetők, illetve egyéb kapcsolatos közösségek számára tegye hozzáférhetővé nemzeti 2007/70/II. szám repülésvédelmi programja megfelelő részeinek írásos változatát és/vagy vonatkozó tájékoztatást, vagy útmutatást ezáltal képessé téve őket a nemzeti polgári repülési védelmi terv követelményeinek teljesítésére. 3.2 Repülőtér üzemeltetés 3.2.1 A szerződő állam követelje meg, hogy a polgári repülést kiszolgáló minden nemzetközi repülőtere alakítson ki, vezessen be és tartson fenn a nemzeti repülésvédelmi terv követelményeinek teljesítésére alkalmas írásban rögzített repülésvédelmi programot. 3.2.2 A szerződő állam intézkedni köteles róla, hogy a polgári repülést szolgáló minden nemzetközi repülőterén a védelmi ellenőrző intézkedések bevezetését összehangoló felelős hatóság legyen kijelölve. 3.2.3 A szerződő állam intézkedni köteles róla, hogy a polgári repülést kiszolgáló minden nemzetközi repülőterén a 3.2.2 pont alatt említett hatóságot a repülőtéri védelmi programban meghatározott védelmi intézkedések és eljárások összehangolásában és bevezetésében segítő repülőtéri védelmi bizottságot állítsanak fel. 3.2.4 A szerződő állam gondoskodni köteles róla, hogy a repülőtér kialakítási követelmények, beleértve az építészeti és az infrastruktúrális követelményeket, amelyek a nemzeti polgári repülésvédelmi tervben lévő védelmi intézkedésekhez szükségesek, beépüljenek az új létesítményeinek tervezetébe és kivitelezésébe, illetve a repülőtér már meglévő létesítményeinek átalakításába. 3.3 Légijármű üzemeltetők 3.3.1 A szerződő állam követelje meg, hogy a felségterületéről szolgáltatást nyújtó kereskedelmi légi-szállító üzemeltetők alakítsanak ki, vezessenek be és tartsanak fenn az illető állam nemzeti repülésvédelmi terv követelményeit teljesítő, írásban rögzített üzemeltetői repülésvédelmi programot. 3.3.2 Ajánlás. - A szerződő állam követelje meg, hogy a felségterületéről 5700 kg-nál nagyobb maximum felszálló tömegű légijárművel általános célú üzemelést végrehajtó bármely közösség, beleértve a vállalati üzemelést is, rendelkezzen kialakított, bevezetett és fenntartott olyan írásos üzemeltetői védelmi tervvel, amely teljesíti az illető állam nemzeti polgári repülésvédelmi terv követelményeit. 3.3.3 Ajánlás. - A szerződő állam követelje meg, hogy a légi munkavégzést végző minden közösség rendelkezzen kialakított, bevezetett és fenntartott olyan írásos üzemeltetői védelmi tervvel, amely teljesíti az illető állam nemzeti polgári repülésvédelmi terv követelményeit.A terv tartalmazzon a végzett üzemelés fajtájának megfelelő üzemeltetési jellemzőket. 3.3.4 Ajánlás. – A szerződő álam a 3.3.1, 3.3.2 és a 3.3.3 alatti üzemeltetői, vagy közösségi védelmi program alapjául vegye figyelembe az ICAO minta szabályzatát. 2007/70/II. szám 3.3.5 Ajánlás. - A szerződő állam a felségterületéről szolgáltatást nyújtó és közös járatszám alatti üzemelésben, vagy más nemzetközi üzemeltetővel egyéb együttműködési szerződésben működő üzemeltetőktől követelje meg, hogy az illetékes hatóságot értesítsék az ilyenfajta szerződés természetéről, beleértve a társ üzemeltető azonosságát is. 3.4 Minőség ellenőrzés 3.4.1 A szerződő állam gondoskodni köteles róla, hogy a védelmi intézkedéseket megvalósító személyeket háttér ellenőrzésnek és kiválasztási eljárásnak vessék alá. 3.4.2 A szerződő állam gondoskodni köteles róla, hogy a védelmi intézkedéseket megvalósító személyek a nemzeti polgári repülésvédelmi terv követelményeinek megfelelően legyenek kiképezve és saját feladataik teljesítéséhez szükséges minden jogosítással rendelkezzenek, továbbá, hogy megfelelő nyilvántartások napra készek legyenek. A vonatkozó teljesítmény szint szabványokat ki kell alakítani és alap, illetve időszakos felméréseket kell végezni a szabvány szint fenntartása érdekében. 3.4.3 A szerződő állam gondoskodni köteles róla, hogy a szűrő tevékenységet végző személyek a nemzeti polgári repülésvédelmi terv követelményei szerint rendelkezzenek bizonyítvánnyal, biztosítandó a teljesítmény szabványok célirányos és megbízható elérését. 3.4.4 A szerződő állam követelje meg az illetékes hatóságtól, hogy a nemzeti polgári repülésvédelmi terv hatékonyságának értékelése, illetve az azzal való egyezés felmérése érdekében gondoskodjon nemzeti polgári repülésvédelmi minőség ellenőrző program kidolgozásáról, bevezetéséről és fenntartásáról. 3.4.5 A szerződő állam köteles gondoskodni, hogy a védelmi intézkedések beveztését a nemzeti polgári repülési tervvel való egyezés tekintetében rendszeresen hitelesítésnek vessé alá. Az ellenőrző vizsgálatok elsődleges elemeit és gyakoriságát a megfeleő hatóság által végzett kockázat felmérés alapján kell meghatározni. 3.4.6 A szerződő állam gondoskodjon rendszeres védelmi felmérések, próbák, értékelések és vizsgálatok végrehajtásáról a nemzeti polgári repülésvédelmi tervvel való egyezés hitelesítése céljából, továbbá, hogy biztosítsa a hiányosságok gyors és hatékony felszámolását. 3.4.7 A szerződő állam gondoskodjon róla, hogy a nemzeti polgári repülési minőség ellenőrző terv elsődleges szempontjait és szervezetét felállító vezetőség függetlenül működjön a nemzeti polgári repülésvédelmi terv hatálya értelmében tett intézkedések bevezetéséért felelős közösségektől és személyektől. A szerződő állam egyben köteles:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes